
del  «Casino  Ceretano2>,  el  dia  21  d'Agost  de  1907,  dirigida 
per  August  Barbosa,  amb  el  següent  repartiment : 

Don  FrudencÀo,  August  Barbosa;  Noi  d'Horta,  Iscle 
Soler;  Gatuelles,  Vicenç  Daroqui;  Silvestre,  Miquel  Sir- 
vent;  Grapa,  Kamon  G-atuelles;  Assumpta,  Soletat  Mas- 
riera;  Eiteta,  Mercè  Daroqui;  Minyó,  Joan  Yehil;  Noia, 
Antònia  Yallbé;  Rupit,  Joan  Pons;  Pepeta,  Marguerida 
Xirgo ;  Pona,  Carme  Parrenyo ;  Mestre,  Pascassi  Mas ;  Ma- 
riagna.  Dolors  Salvador ;  Corista  primer,  Josep  M.  Miquel. 


PERSONATGES 


DON  PEUDENCIO   40  anys. 

NOI  D'HOETA   60  ^ 

GATUELLES   60  ^ 

SILVESTRE   60  ^ 

GRAPA   40  » 

ASSUMPTA   50  > 

RITETA.    .   18  » 

MUSTYÓ   23  > 

NOIA   20  ^ 

RUPIT   30  y> 

PEPETA   20 

PONA   40  » 

MESTRE   40  » 

CORISTA  PRIMER   36  » 


Coros,  poble,  criatures  ifraternos 


ACTE  ÚNIC 

L'escena  a  la  Montanya  Pelada.  Dos  grans  gar- 
rofers a  primer  terme.  Al  fons  altres  garrofers,  pins 
i  verdiceSj  i  al  darrer  terme  la  plana  i  la  ciutat  Per 
terra,  pedres  pera  seure  i  altres,  de  tres  en  tres,  que 
han  servit  pera  coure  costelles. 

ESCENA  I 
En  Gatuelles,  l'Assumpta  i  la  Riteta 

(En  Gatuelles  llegeix  el  diari,  V Assumpta 
remena  una  caçola  d^arroç,  i  la  Riteta 
balla  tota  sola. ) 

ASSUMPTA 

Vaja,  noia,  deixa-t  de  ballar  i  dóna-m 
Farroç. 

riteta  [portant  Varroç,  ballant) 

El  arroz  de  mi  alma 
lo  tengo  yb... 

ASSUMPTA 

Porta  la  paperina,  beneita. 

(  Va  pera  abocar  la  paperina.) 

GATUELLES 

Espera-t.  Abans  de  tirar  l'arroç  a  la  caçola, 
escolta  lo  que  diu  el  diari.  Fem  les  coses  com 
s'han  de  fer! 

ASSUMPTA 

I  què  té  que  veure  l'arroç  amb  el  diari! 

GATUELLES 

Espera-t  i  ho  veuràs.  {Llegeix.)  ^<La  gira 
à  la  Montana  Pelada  donde  convoeamos  al 
pueUo,  no  es  una  merienda  burguesa.  Es  una 
fiesta  en  holaeausto.., » 

ASSUMPTA 

Un  què  dius? 

GATUELLES 

En  holaeausto, 

ASSUMPTA 

I  què  vol  dir  això? 

GATUELLES 

Un  santó  y  sena,  papanates ! 

RITETA  {ballant) 

Hola-causto,  si, 
hola-causto,  no, 
hola-causto  y  verde 
lo  quiero  yo,„ 


GATÜELLES 

Riteta !  Vols  callar,  si't  plau?  [Llegint. )  « Es 
unafiesta  en  hola...  etzètera...  de  nuestras  ideas 
fraternales. » 

ASSUMPTA 

Que  tiro  l'arroç  o  no? 

GATÜELLES 

Espera-t,  et  diuen!  «Así  como  los  drui- 
das,.. » 

RITETA 

Ai,  mare!  Qui  són  els  druides? 

GATÜELLES 

I  què  hi  han  de  ser!  Els  d'un  Cassino... 
<f>Así  como  los  druidas  hacían  sus  sacrificios 
con  sus  màs  tiernos  corderillos^  nosotros  hare- 
mos  los  nuestros  sacrificando  à  nuestro  ene- 
migo, »  Sabeu  lo  que  vol  dir  això  que  llegeixo? 


ASSUMPTA 

Vaja,  cuita. 

GATUELLES 

Que  tenim  de  menjar  arroç  am  burgès. 

ASSUMPTA 

Ja  t'acontentaràs  am  congre. 

GATUELLES 

«Allí...  és  dir,  aquí...  Allí  no  vamos  à  gozar 
de  los  apetitós  de  la  bèstia. » 

RITETA 

Per  qui  ho  dieun  això  de  la  bèstia? 

GATUELLES 

Pels  altres.  Quan  diuen  mal  sempre  és 
pels  altres.  « Allí  vamos  en  apretada  columna 
para  contar  nuestras  huestes  y  llevarlas  à  la 
Republicà. »  No  us  diu  res  el  cor  quan  sentiu 
això? 

ASSUMPTA 

Vaja,  acaba  d'una  vegada. 

GATUELLES 

« Subid,  pues,  peregrinos  laicos.  Subid  y 
brindad  por  nuestro  triunfo,  que  allí  brindaré 
con  vosotros  en  los  momentos  de  expansiòn, 
como  sabré  morir  con  vosotros  en  los  momentos 

de  peligro..,»  Vaja,  que  això  fa  plorar  fins  a 
les  pedres...  Això  és  parlar...  Això  és...  Tira 
Farroç,  que  jo  m'hi  exalto! 

ASSUMPTA  {tirant  Tarroç) 
Ja  era  hora. 

GATUELLES 

Quin  dia!  Quin  dia,  Assumpta!  Pensar 
que,  a  la  veu  de  Don  Prudencio,  vint  mil 
homes...  a  la  una,  sense  comptar- vos-hi  a 
vosaltres,  que  també  serviu,  quan  no  feu 
nosa,  hem  vingut  com  un  remat!  Ha  bastat 
que'ns  digués:  «A  brenar!»,  i  aquí'ns  tens  a 
tots  tant  contents  com  si  anéssim  a  les  barri- 
cades! Pot-ser  més  contents  i  tot,  que  si  anés- 
sim a  les  barricades! 

ASSUMPTA 

Vaja,  no  t'exaltis...  i  seu! 

aATUELLES 

És  que  tots  hi  hem  vingut!  Lo  que's  diu 
tots!  Federals,  unitaris,  els  de  la  dreta,  els  de 
l'esquerra,  els  de  divisió  i  controvèrsia,  tot- 
hom! Això  no  és  una  gira.  Això  és  molt  més. 
Això  és...  un  Sant  Mus  del  porvenir.  Què  vol 
dir  del  porvenir...  Del  més  enllà.  Això  és  el 
brenar  de  les  Termòpiles. 

RITETA 

I  que  no  hi  haurà  sarau  en  havent  acabat? 

GATÜELLES 

Què  vols  dir  si  hi  haurà  «sarau? 

RITETA 

Si  ballarem? 

QATUELLES  {am  tò  solemniàl) 

No  ballarem,  però  farem  ballar!  Ja  he  vist 
lo  que  diu  el  diari:  això  no  és  un  arroç,  és  un 
acte. 

ASSUMPTA 

Ben  bé  que  t'atiparas,  per  això! 

GATÜELLES 

Menjaré  perquè  Dow  Prwíímcio'ns  ho  mana. 
Menjaré  pera  protestar. 

ASSUMPTA 

Vaja,  calla. 

GATÜELLES 

Pera  protestar...  dels  tiranos!  Que't  penses 
quin  rum-rum  que  hi  ha  a  la  regió  de  Madrid 
perquè  saben  que  aquesta  tarda  brenarem  més 
de  vint  mil  homes? 

ASSUMPTA 

I  què  n'han  de  fer  a  Madrid  que  brenem? 

GATUELLES 

Tu  no  entendràs  mai  de  política,  Assumpta. 
A  Madrid,  es  diuen  els  Governs :  « Si  no  més 
pera  un  trist  brenar  s'ajunten  més  de  vint  mil 
homes,  què  serà  quan  hi  hagi  tiros ! » 

ASSUMPTA 

El  cor  me  diu  que  no  sereu  tants ! 

GATUELLES 

Més,  serem!  Jo  no  hi  aniré  perquè  ja  sóc 
vell,  però  no  n'hi  faltarà  ni  un  dels  altres! 
Encara  no  vegin  que  Bon  Prudencio  arrenqui 
al  devant  am  la  bandera,  faran  una  extesa  de 
tronos  que  farà  fredat  de  mirar!  Tindrem 
federal,  Assumpta!  I  aixís  que  tinguem  la 
federal,  allò  serà  una  juerga  continua ! 

RITBTA 

Mare!  Jo  ja  ting  gana! 

ASSUMPTA 

Espera-t  tenir  la  federal ! 


GATUELLES 

Assumpta,  tinguem  la  merienda  en  pau, 

i  no'm  facis  bromes  de  la  Dèria.  Ja  sabs  per 
experiència  que  primer  és  la  Dèria  que  tu. 

ASSUMPTA 

Poca-solta ! 

GATÜELLES 

La  federal  és  VIdeia,  i  tu?,  què  ets  tu? 

ASSUMPTA 

La  que  fa  Tarroç! 

GATÜELLES 

Doncs  am  la  federal  no  tindràs  de  fer-lo ! 

ASSUMPTA 

I  doncs  qui'l  farà,  el  senyor  nunci? 

GATÜELLES 

Els  municipis  cinelagmàticos ! 

ESCENA  II 

Els  mateixos,  un  minyó  i  una  noia 

[El  Minyó  i  la  Noia  entren  agafats  per  la 
cintura.) 

EL  MINYÓ 

Seiem  aquí,  que  estarem  més  sols  i  em 
podré  expressar,  prenda ! 

LA  NOIA 

Mira  que  hi  ha  gent. 

EL  MINYÓ 

No'n  facis  cas,  que  tots  són  fraternos. 
Aquets  vénen  per  VIdeia. 

LA  NOIA 

I  nosaltres  que  no  hi  venim  per  VIdeia? 

EL  MINYÓ 

Si  no  calles  et  tapo  la  boca  amb  un  petó! 
Jo  ving  pera  estar  am  tu,  Carmel·la ! 

LA  NOIA 

Ai  si't  sentís  Don  Prudencio! 

EL  MINYÓ 

Li  diria  lo  que  li  he  de  dir,  a  Bon  Pru- 
dencio.  «Don  Prudencio, — li  diria, — cada  hu 
revoluciona  segons  els  seus  coneixements.  Uns 
a  crids,  i  uns  altres  a  abraçades. »  Amb  això, 
abracem!  Democràcia! 

GATUELLES 

Si  són  servits,  hi  ha  arroç  pera  tots? 

EL  MINYÓ 

[abraçant  a  la  Noia  i  anant  a  seure) 

S'aprecia,  company!  No  és  d'arroç  de  lo 
que  tenim  gana. 

[Entra'l  Noi  d'Horta.) 

ESCENA  III 

Els  MATEIXOS  i  el  Noi  d'Horta 

GATUELLES 

I  vós,  que'n  voleu? 

EL  NOI  d'horta 

Que  m'ho  diu  a  mi? 

GATUELLES 

I  doncs  a  qui? 

EL  NOI  d'horta 

Si  m'ho  dieu  a  mi,  aneu  errat.  S'estima, 
però  aneu  errat. 

GATUELLES 

Què  voleu  dir? 

EL  NOI  d'horta 

Que  s'estima  per  Voferta,  però  que,  am 
perdó  dels  que  fan  banqueta,  jo  no  ving  de 
bancateo. 

aATUELLES 

Que  és  un  entretoc  això,  companero? 

EL  NOI  d'horta 

Ho  és  i  no  ho  és;  segons  com  se  mira.  Els 
que  no  venim  per  vanitat,  sinó  per  complir 
am  la  consigna,  amb  una  arengada  en  tenim 
prou.  L'arroç  és  un  plat  reaccionari! 

aATÜELLES 

Doncs  jo'n  menjo,  i  sóc  tant  lliberal  com 
vós! 

EL  NOI  d'horta 

Ho  dubto. 

GATUBLLES  {a  V Assumptu) 

És  que  ho  sóc  tant  com  ell,  pera  que  ho 
sàpiga...  Fa  quaranta  anys  que  sóc  federal. 

EL  NOI  D*HORTA 

I  què?  Quins  mèrits  heu  fet  per  ser-ne? 

GATUELLES 

El  mèrit  de  seguir-ne  sent. 

EL  NOI  d'horta 
Això  no  és  prou. 

GATUELLES 

Deu-n'hi-dó!  [Pausa.)  I  qui  sou  vós  per 
gallejar  tant? 

EL  NOI  d'horta 

Jo,  qui  sóc?  No'm  feu  riure,  que  no  m'es- 
cau! Heu  sentit  parlar  mai  del  Noi  d'Horta? 

GATUELLES 

Jo,  mai. 

EL  NOI  d'horta 

Doncs  el  Noi  sóc  jo. 

GATUELLES 

Vós  SOU  un  noi? 

EL  NOI  d'horta 

El  Noi  d'Horta,  he  dit.  L'any  60  ja  era'l 
Noi  d'Horta. 

GATUELLES 

Déu  US  conservi  la  joventut.  Però  quin 
mèrit  té'l  ser  noi  tants  anys? 

EL  NOI  d'horta 

Mireu.  Veieu  aquet  tallat  de  la  cara?  Ferida 
del  66.  Veieu  aquet  sorgit  de  Porella?  Cop  de 
sabre  del  68.  Veieu  aquesta  clapa  del  cap? 
Ferida  del  73. 

LA  NOIA  [al  Minyó) 
No  val  a  pessigar! 

EL  MINYÓ 

Salada! 

EL  NOI  d'horta  {al  Minyó) 
Què  dieu? 

EL  MINYÓ 

He  dit  salada  a  la  prenda. 

EL  NOI  d'horta 
Conformes...  Del  73.  Toqueu  l'espatlla: 

bala  de  remington,  d'allavores  de  la  gloriosa. 
Al  genoll,  metralla  del  80.  Mauser  aquí  a  les 
costelles,  i  ferides  a  tot  arreu,  que  no  les  dic 
per  no  alabar-me. 

EL  MINYÓ  [a  la  Noia) 
No  més  que  un  petó ! 

LA  NOIA 

Ja,  ja!  No  siguis  boig. 

EL  NOI  d'horta  [al  Minyó) 
Que  hi  ha  algú  que  ho  dubti  lo  que  dic? 

EL  MINYÓ 

No'ns  torbeu,  que  tenim  feina. 

EL  NOI  d'horta 

És  que  si  per  cas  ho  dubtéssiu,  em  puc 
despullar  i  demostrar-ho. 

aATUELLES 

Ja  ho  creiem,  home,  ja  ho  creiem! 

EL  NOI  d'horta 

Veurien  que  són  ferides  autèntiques.  I  to- 
tes de  frente,  cara  a  cara;  i  totes  guanyades  a 
pols  per  defensar  lo  que'ns  manaven! 

EL  MINYÓ 

Deveu  semblar  una  torradora. 

EL  NOI  d'horta 
Semblo  una  torradora,  am  molta  honra. 

EL  MINYÓ  [am  tò  burleta) 

Ja^ja! 

EL  NOI  d'horta 

No  hi  ha  ja,  ja!  que  hi  valgui,  minyó! 
Porto'ls  compro vants  a  la  pell.  Jo  no  faig  com 
vosaltres,  joves  de  fira,  que  veniu  aquí  pera 
festejar! 

EL  MINYÓ 

I  vós  pera  què  veniu,  si  no  és  ofendre-us? 

EL  NOI  d'horta 

Per  complir.  Don  Prudencio  ha  dit:  «Ger- 
manor!», i  aquí'm  teniu  fent  de  germà!  Ha 
dit:  «Tots  a  la  merienda»;  doncs  som-hi,  i 
vinga  la  merienda!  I  si'm  digués:  «A  ser 
ferit » ,  em  deixaria  ferir  altra  vegada  no  més 
per  comphr  la  consigna!  Encara  ting  pell  per 
estrenar,  enteneu? 

EL  MINYÓ  [a  la  Noia) 
Apropa-t. 

EL  NOI  d'horta 

Ho  enteneu,  us  dic? 

EL  MINYÓ 

No  estava  pera  vós.  Torneu-ho  a  dir! 

EL  NOI  d'horta 

De^a  que  no  sou  dignes  de  res.  Ni  de  la 
llibertat,  ni  del  partit,  ni  dels  nostres  drets  de 
rhome,  ni  dels  devers  de  la  dóna. 

{Entra  en  Rupit  am  la  Fepeta,  i  asseuen 
aprop  del  Noy  Horta.) 

ESCENA  IV 
Els  mateixos,  en  Rupit  i  la  Pepeta 

PEPETA 

Seiem  aquí,  Rupit? 

RUPIT 

Ben  pensat! 

EL  NOI  d'horta 
Abans  de  pendre  allotjament,  jo  diria  si's 
pot  entrar. 

RUPIT 

Si's  pot  entrar,  quan  ja  som  dintre? 

GATÜELLES 

El  companero  té  raó :  saludaria  a  la  concor- 
rencia. 

RUPIT 

I  per  què  us  ting  de  saludar,  si  no  us 
conec  ni  us  he  vist  mai? 

EL  NOI  d'horta 
Perquè  avui  tots  som  germans. 

RUPIT 

Això  pera'ls  que  teniu  creencies;  però  jo 
no  hi  crec  en  la  familia.  Oi,  Pepeta,  que  no  hi 
creiem? 

PEPETA 

I  ara !  Per  qui'ns  han  près ! 

RUPIT 

Que  us  pensàveu  que  érem  burgesos? 

GATUELLES  [al  BupÜ) 

Doncs  si  no  creieu  en  la  familia,  per  què 

veniu  a  la  merienda  al  costat  de  la  vostra 
dóna? 

RUPIT 

Si  no  ho  és  la  meva  dóna. 

PEPETA 

Ni  ganes! 

GATUELLES 

Doncs  la  promesa. 

RUPIT 

Encara  menos. 

GATUELLES 

Doncs  algun  parentiu  deveu  tenir. 

RUPIT 

I  per  què  n'hem  de  tenir  d'això?  És  la 
Pepeta.  La  companya!  Una  companya  que 
viu  am  mi  pel  ram  del  casament  lliure! 

EL  NOI  d'horta 
Molt  ben  dit! 

i:l  minyó  [a  la  Noia) 
Ànsia,  morena!  Seguim  Texemple. 

ASSUMPTA 

I  què  és  el  casament  lliure? 

RUPIT 

És  això:  estimar-se  pel  ram  seglar  i  no 
deixar-se  beneir. 

ASSUMPTA  {a  la  Riteta) 
Jesús!  Noia,  no  t'ho  escoltis! 

RITETA 

Ja  ho  püc  escoltar,  que  no  ho  entenc. 

RUPIT 

Jo  no  crec  en  res,  pera  que  ho  sapigueu. 
En  res!  Jo  no  crec  ni  en  la  descreencia. 

ASSUMPTA 

I  si  teniu  fills? 

RUPIT 

*    No  hi  creurem. 

GATUBLLES 

Però  si  en  sense  creure-hi  en  tinguéssiu? 

RUPIT 

No  hi  creuriem ! 

EL  NOI  d'horta 

Quin  mode  de  pensar  és  aquet? 

RUPIT 

Cap.  Np  us  he  dit  que  no'n  tenim  cap? 
Venim  a  fer  revolució,  i  tot  lo  demés  són 
romanços ! 

EL  NOI  d'horta 
I  quina  revolució  voleu  fer? 

RUPIT 

La  que  surti.  La  qüestió  és  fer-ne! 

EL  NOI  d'horta 
Sense  creure-hi? 

RUPIT 

Ben  nèt,  que  no!  Volem  fer  revolució  per- 
què'l bullit  de  fer-la'ns  agrada!  Que'ns  diuen 
a  trencar  fanals?  Doncs  anem  a  trencar  fanals. 
Que'ns  diuen  a  parar  tranvies?  Doncs,  xó! 
Que'ns  fan  anar  a  ser  fraternals?  Doncs  aquí 
ens  teniu  fraternos  i  a  punt  de  fer  bofetades. 

EL  NOI  d'horta 
Però  això  que  dieu  és  indigne! 

RUPIT 

És  lo  que  és,  i  no'ns  amoïneu,  que  nosal- 
tres aquí  tenim  feina ! 

aATUELLES 

I  quina  feina  teniu? 

RUPIT 

Fev  juerga  política!  Oi,  Pepeta? 

PBPETA  {abraçant  al  Rupit) 

Tens  raó,  noi!  Juerga,..  pariona! 
[Surten  en  Silvestre,  la  Pona,  i  la  Mariag- 

na,  vestida  de  República,  agafada  a  les 

faldilles  de  sa  mare.) 

ESCENA  V 

Els  mateixos,  en  Silvestre,  la  Pona 
I  LA  Mariagna 

PONA 

Jesús,  i  quina  pujada  més  pujada! 

MARIAGNA  [arrossegant-se) 
Mare,  jo  no  vui  caminar  més ! 

SILVESTRE 

Ja  hi  som,  maca.  Quedem-nos  en  aquet 
recer,  que  per  aquí  passarà  Don  Prudencio  i  li 
podrem  donar  la  sorpresa. 

RITEfA 

{veient  entrar  a  la  Mariagna) 
Ai,  mare!  Una  disfreça! 

ASSUMPTA 

Què  és  això?  Què  resigna  aquesta  cria- 
tura? 

PEPETA 

Un  cromo !  Un  cromo ! 

GATUELLES 

Què  cromo  ni  no  cromo!  Ignorants!  Que 
no  veieu  que  és  la  República? 

SILVESTRE 

Que  hi  ha  un  recó  pera  nosaltres? 

GATUELLES 

No  faltaria  més  que  no  us  féssim  lloc! 

ASSUMPTA 

[fent  un  petó  a  la  Mariagna) 
I  quina  cosa  més  buf  ona! 

LA  NOIA 

[voltant  a  la  Mariagna) 
Quin  angelet! 

PEPETA 

Si  és  una  estampa! 

EL  NOI  d'horta 
És  més  que  una  estampa !  És  un  acte ! 

ASSUMPTA 

És  lo  més  preciós  que  he  vist  mai! 

PONA 

Doncs  no  és  res  ara.  Tal  com  la  veuen. 
Se'ns  ha  empolsegat  pel  camí.  Afigurin-se  que 
venim  de  la  vora  de  Badalona. 

ASSUMPTA 

Jesús ! 

PONA 

I  a  peu ! 

GATUELLES 

Què  diu  ara ! 

PONA 

Sí,  senyors,  a  peu.  Aquet,  el  meu  home, 

que  és  en  Silvestre,  ha  volgut  que  anéssim  a 
peu  pera  fer  més  mafinistaciò,  i  ja  pot  comp- 
tar la  criatura ! 

SILVESTRE 

Els  actes,  o  fer-los  o  no  fer-los. 

EL  NOI  d'horta 
Molt  ben  dit! 

PONA 

Però'ns  en  hem  sentit  pel  camí!  Que  si  era 
una  prometença,  que  si  la  portàvem  a  ense- 
nyar, que  si  era  de  sucre,  que  si  era  de  pasta. 
Abans  no  hem  arribat  aquí  dalt,  ens  en  hem 
sentit  de  tota  mena. 

EL  NOI  d'horta 
Devien  ser  gent  sense  cultura. 

PONA 

Sense  lo  que  diu  i  sense  res.  Aíigurin-se 
que  quan  hem  sigut  al  passeig  de  Sant  Joan 
li  ha  caigut  això  que  du  al  cap,  que  aquet  en 
diu  la  gorra-frigia,  i,  Jesús!,  quin  rotllo  de 
gent!  Semblava  que  hi  hagués  una  mona! 

EL  NOI  d'horta 
Els  de  Vola  negra  que  avança! 

PONA 

Els  badocs  i  els  poca-vergonyes. 

SILVESTRE 

És  lo  que  deia  a  la  de  casa:  aviat  no's 
podrà  anar  pel  carrer.  Quin  mal  és  portar  una 
República? 

GATUELLES 

És  falta  de  costum,  veus-ho-aquí ! 

SILVESTRE 

Que  és  una  estranyesa  la  noia? 

PONA 

Vestida  natural,  no;  però  aixís,  sí!  Jo  ja 
no  volia  vestir-la;  però'l  seu  pare  està  ataleiat 
en  això  de  la  política,  i  me  la  va  fer  vestir 
per  força. 

ASSUMPTA 

A  mi  tampoc  m'hauria  agradat...  A  casa 
de  la  meva  germana  van  vestir  un  infant  de 
Sant  Antoni,  i  am  l'afeitada  del  cap  el  van 
tenir  malaltet  quinze  dies. 

EL  NOI  d'horta 

I  què  té  que  veure'l  Sant  am  la  Repú- 
blica? 


RUSINOL 


ASSUMPTA 

Tots  són  sants. 

EL  NOI  d'horta 

Protesto!  No  n'hi  ha  poca  de  diferencia! 
Els  sants  van  vestits  de  capritxo,  i  aquesta  va 
am  propietat. 

RUPIT 

No  hi  crec,  jo,  en  la  propietat! 

SILVESTRE 

Jo  tampoc  hi  crec,  però  hi  va.  Li  vaig 
copiar  el  vestit  d'una  estampa  que  hi  ha  en 
el  Cassino.  Entre  un  lleó  i  en  Prim  hi  ha  una 
diosa,  i  la  vaig  copiar  de  la  diosa.  Lo  únic 
que  no  és  exacte  és  la  faldilla. 

PONA 

Naturalment  que  no  és  exacta.  La  diosa  la 
du  de  llanilla.  Però  figurin-se  que  fa  vuit  dies 
que  li  havia  fet  aquet  vestidet  pera  anar  a  les 
Hijas  de  Maria,  i  no'l  podiem  pas  llençar! 

EL  NOI  d'horta 

I  ara!  Aquesta  República  és  de  les  Hijas? 
Vaja,  es  perden  les  creencies! 

SILVESTRE 

No'n  feu  cas;  en  va  ser  vuit  dies. 

PONA 

Més  d'un  any,  en  va  ser. 

SILVESTRE 

Que  callis,  Pona!  Qui'n  té  la  culpa  si'n 
va  ser? 

RUPIT 

El  clero. 

SILVESTRE 

La  dóna.  Per  lliberal  que  l'home  siga, 
molts  cops  la  dóna  du  les  7'iendas.  I  no  és 
pas  que  jo  no  siga  fiero,  mal  llamp!,  i  ferm  a 
la  meva  taleia.  I  si  no  [senyalant  a  Mariagna), 
em  sembla  que'n  duc  la  mostra !  Veritat  que 
ï  has  vingut  de  gust,  Mariagna?  [La  nena  no 
contesta.)  Què  hi  dius? 

RUPIT 

Que  no  parla  aquesta  República? 

SILVESTRE 

Que  si  parla,  dieu?  A  casa  no  la  podem 
fer  callar.  És  un  canari  engabiat. 

PONA 

Més  que  un  canari:  una  cotorra.  Diu  uns 
versos  que  li  van  ensenyar  les  monges,  que  al 
seu  pare  li  cau  la  bava.  Digues  els  versos  de 
les  monges. 

( La  Mariagna  no  diu  res. ) 

EL  NOI  d'horta 
Vestida  aixís  nois  sabrà  dir! 

SILVESTRE 

"Vaja,  digues. 

[Tots  vénen  pera  escoltar.  Pausa.) 

MARIAGNA 

Pare,  em  fan  mal  les  sabates. 

SILVESTRE 

Les  sandàlies! 

MARIAGNA 

No,  les  sabates! 

GATUELLES 

Treieu-les-hi,  i  no  esclaviseu  les  criatures! 
La  criatura  és  lliure,  com  nosaltres ! 

RUPIT 

Ben  nèt,  que  sí!  Que  diga  la  dècima  des- 
calça ! 

MARIAGNA 

Jo  no  vui.  Jo  vui  anar  a  casa.  Estic  can- 
sada i  vui  anar  a  casa! 

ASSUMPTA 

Ai  Fangeló ! 

PEPETA 

Pobriçona ! 

PONA  {resolta) 

Noia,  anem! 

SILVESTRE 

Alto,  dic  jo.  Pensa  que  hem  vingut  per 
VIdeia. 

MARIAGNA  (plorant) 
No  n  vui  d'això.  Me'n  vui  anar! 

poNA  (a  n'en  Silvestre) 

Ho  veus?  Ho  veus  lo  que't  deia,  tirano? 
Ja  no  ho  volia  jo,  que  vingués.  Ditxosa  dèria 
de  la  política ! 

SILVESTRE 

Pona,  que  tinguem  la  festa  en  pau,  i  no'm 
toquis  Vopanió! 

PONA 

Tant  res  de  bò  és  Vopanió  com  tu. 

SILVESTRE 

Mira,  Pona,  que  hem  vingut  iraternal- 
ment,  i  que  no  t'hagi  de  donar  un  tanto! 

PONA 

Te'n  guardaràs  prou!  Ja  sabs  que  m'hi 
torno. 

EL  MINYÓ 

Ànsia,  morena,  que  ja  tenim  bronea! 

SILVESTRE 

Me'n  guardaré  per  respecte  al  pas  que 
estem  celebrant;  però  en  acabant-se  la  germa- 
nor et  deixaré  les  galtes  noves ! 

MARIAGNA  [plorant] 
Mare,  anem! 

PONA  .  ' 

Anem,  filla  meva.  Deixem  al  Neròn  de 
ton  pare ! 

SILVESTRE 

Que  no  sortireu  d'aquí,  dic  jo,  fins  que 
hagi  passat  Bon  Prudencio! 

EL  NOI  d'horta 

Molt  ben  dit !  L'home  que  no  ós  cívic  no 
és  un  home! 

PONA 

Aquet  no  ho  és  un  home! 

SILVESTRE  [amenaçant-la) 

Pona! 

EL  NOI  d'horta  [posant-se  entremig) 

Vaja,  prou!  Merienda  fraternal  i  prou!  Ja 
que  hem  vingut  per  la  merienda,  merendem 
cada  hu  en  el  seu  puesto  !  Fraternidad,  com- 
panerosf  Am  l'avinença's  va  a  tot-arreu.  Si 
en  el  73  n'hi  hagués  hagut,  no  hauria  arribat 
el  84.  L'avinença  del  60  va  portar  el  76  i  el 
cop  del  68. 

RUPIT 

Escolteu,  mestre,  i  perdoneu-me.  Que  bre- 
neu  o  que  passeu  comptes? 

EL  NOI  d'horta 
Faig  historia  de  l'avinença! 

RUPIT 

Jo  no  hi  crec  en  Tavinença. 

EL  NOI  d'horta 

Doncs  jo  hi  crec  perquè  m'hi  han  fet 
creure.  Consulteu  les  meves  ferides. 

RUPIT 

Fins  dubto  de  les  ferides,  jo! 

EL  NOI  d'horta 

Quina  barra!  Això  és  tractar-me  d'embús- 
tero!  Veniu  i  toqueu-me  les  costelles,  home! 

RUPIT 

Més  m'estimo  les  de  moltó. 

EL  NOI  d'horta  [aixecant-se) 
Minyó,  respecteu  els  meus  cabells  blancs. 

RUPIT 

I  quina  culpa  hi  ting  jo  sils  teniu  blancs! 
També'ls  hi  tindré  jo,  si  no'm  moro,  i  sóc  un 
poca- vergonya! 

EL  NOI  d'horta 
Al  menos  t'ho  coneixes. 

RUPIT 

Està  clar.  Jo  no  faig  com  vós,  que  badeu! 

EL  NOI  d'horta 
Brètol!  Covard! 

[Avança  vers  el  Bupit.  La  Mariagna  ar- 
renca a  plorar. ) 

ASSUMPTA 

Sant  Antoni ! 

PEPETA  [a  n^el  Rupit) 
No  t'exposis! 

EL  MINYÓ  [a  la  Noia) 
Agafa-t  am  mi! 

SILVESTRE 

Fraternitat,  companys,  fraternitat! 

GATUELLES 

Què  fraternitat  ni  tants  romanços !  Es  riu 
de  la  festa  i  del  Redentor  que  Tha  armada! 

EL  NOI  d'horta 

I  ell,  que  fa  plorar  la  República?  Això  és 
un  73. 

RUPIT 

Ambo! 

EL  NOI  d'horta 

Un  73,  dic  jo. 

RUPIT 

Temo! 

EL  NOI  d'horta  [tirant-se-U  a  sobre) 
Espera-t,  reaccionari! 

RUPIT 

Apa!  Vine  aquí,  embustero! 

EL  MINYÓ  [content) 
Bronca!  Bronca! 

[El  Noi  d'Horta  i  el  Bupit  s'agafen.  Tots 
s'aixequen.  Se  sent  gran  trencadiça  de 
plats  i  caçoles.  La  Bepública  plo7'a,  i 
entra  en  Grapa,  corrent.) 

ESCENA  VI 

Els  mateixos  i  en  Grapa 

GRAPA  [descompartinl·los) 

Alto  aquí !  Alto  aquí,  dic,  i  no  anar-se'n  de 
la  mui! 

EL  NOI  d'horta  (a  n'el  Rupit) 
Mal  demòcrata! 

RUPIT  [al  Noi) 

Cacique! 

GRAPA 

He  dit  alto ! 

EL  NOI  d'horta 

Hijo  de  Maria! 

RUPIT 

Lluís! 

GRAPA 

Dono  Yalto  per  tercera  vegada.  A  la  quarta, 
faig  un  estropici.  Allí  on  sóc  jo,  dono  Valto  jo! 

RUPIT 

Ell  ha  començat! 

GRAPA 

Doncs  jo  acabaré! 

RUPIT 

I  qui  sou  vós,  ara  que  me'n  adono? 

GRAPA 

Sóc  qui  sóc. 

RUPIT 

Això  Ja  ho  sabiem ! 

GRAPA 

Però  no  sabeu  qui  és  en  Grapa,  i  en  Grapa 
és  el  servidor,  i  el  servidor  sóc  Jo,  i  aont  hi 
ha'l  traunvirato  de  Jo,  en  Grapa  i  el  servidor, 
els  altres...  els  altres  hi  sobren! 

RUPIT 

Romanços ! 

EL  NOI  d'horta 

Llengua! 

GRAPA 

Ordre,  nois,  que  ting  ordres  de  Bon  Pru- 
dencio! 


RUPIT 

Vós? 


GRAPA 

Jo.  Bon  Prudencio'm  va  dir,  ahir  vespre, 
a  mi  i  als  altres  amigos:  «Noi,  demà  tenim 
acte  d'expansió  preparatòria  a  la  Montanya 
Pelada.  Vés-hi  am  tò  [fent  anar  el  bastó)  de 
llibertat,  i  al  que  no  formi,  espontàniament, 
garrotada. » 

EL  NOI  d'horta 
Això  no  ho  ha  dit  Bon  Prudencio. 

GRAPA 

Si  no  ho  ha  dit  ben  clar,  jo  ho  interpreto, 
i  l'interpretació  és  el  tot!  I  si  ell  és  el  quefe,  jo 
sóc  la  força,  i  aquet  bastó  és  la  justicia. 

RUPIT 

És  dir,  que  vós  sou  el  peça. 


GRAPA 

Has  parlat  com  cMcharone. 

RUPIT 

Doncs  si  sou  el  valent...  rebreu. 

aRAPA 

Què?  Com  ho  has  dit? 

RUPIT 

Que  si  sou  el  valent,  rebreu,  he  dit!  Sem- 
pre són  els  valents  els  que  reben! 

aRAPA 

Porteu-me  àrnica  i  apuntaleu-me,  que  caic! 
I  qui  és  que'm  té  de  pegar,  si  és  que  jo  ting 
dret  a  saber-ho?  Tu? 

RUPIT 

Jo?  I  cah,  home! 

TOTS 

Calma!  Calma! 

RUPIT 

Jo  no'm  rebaixo  a  pegar. 

GRAPA 

I  doncs  qui'm  té  de  pegar,  la  reacción  '^  La 
ola?  La  mano  negra? 

RUPIT 

La  mano  anònima,  o  algun  mano  que  serà 
més  valent  que  vós  i...  que  jo. 

GRAPA 

Mira-m,  jove!  Mira-m  am  calma!  I  sàpi- 
gues pel  teu  apoyo  que  Yinterfecte  aquí  pre- 
sent, o  sia  en  Grapa,  o  sia  jo,  m'he  vist  en 
passos  molt  mes  seriós,  que'l  de  meriendas 
silvestres,  i  sempre  n'he  sortit...  incòlume.  Jo 
he  estat  present  a  posar  ordre  en  cases  de 
suposició,  i  mentres  jo  hi  he  estat  peremne,  no 
he  deixat  jogar  més  que  al  burro! 

EL  NOI  d'horta 
Naturalment. 

GRAPA 

Naturalment  i  a  pesseta'l  tanto. 

EL  NOI  d'horta 
Me  feu  pena? 

GRAPA 

Jo? 

EL  NOI  d'horta 

Sí,  VÓS,  VÓS.  Quines  ferides  podeu  presen- 
tar que  us  acreditin? 

GRAPA 

Ferides  de  foc,  ni  una.  De  mà  a  sobre,  ni 
una...  ni  cap.  Peròl  ganivet  a  dintre!  cutis, 
me  li  han  clavat  moltes  vegades. 

EL  NOI  d'horta 
Les  ferides  de  ganivet  no  compten! 

GRAPA 

Però  fan  mal. 

EL  NOI  d'horta 
Fan  mal  am  desdoro. 

GRAPA 

En  ting  de  totes,  pera  que  ho  sapigueu. 

EL  NOI  d'horta 
No  tantes  com  jo! 

GRAPA 

El  doble. 

EL  NOI  d'horta 

Ho  veuríem! 


GRAPA 

Ho  veurem ! 

RÚPIT 

Jo  aposto  una  pela  pel  gueto ! 

EL  MINYÓ 

Jo  pel  Grapa ! 

GRAPA 

Que  us  penseu  tenir  Texclusiva  del  ram 
de  la  feridura?  També  ha  estat  al  camp  de 
batalla'l  Grapa. 

RUPIT 

Al  Camp  de  l'Arpa,  deus  volguer  dir! 

EL  NOI  d'horta 

Ni  al  de  batalla  ni  al  de  l'Arpa.  Al  camp 
de...  la  Bóta!....  i  encara! 

(Se  senten  grans  crids  i  un  coro  que  puja, 
cantant. ) 

ESCENA  VII 

Els  mateixos,  el  coro,  el  Mestre,  corista 
primer,  corista  segon  i  poble 

PEPET A  [contenta  al  sentir  el  coro) 
Un  coro!  Un  coro! 

SILVESTRE 

Deu.  ser  el  Coro  de  los  Amigos! 

LA  NOIA  [corrent  contenta) 

Vénen  cap  aquí!  Vénen  cap  aquí! 
EL  CORO  ( cantant  am  la  música  de  «  El  Valz 
de  las  Olas»  i  apropant-se) 

Yén,  vén,  ftina,  si, 
'  à  la  orilla  de  mi  corazón. 
Ay,  si,  si. 
Yén,  vente  con  mi, 
fiel  amante  de  clara  ilusión! 
llusiónl 
Vén,  vén,  fíifía,  si, 
à  mis  hrazos  con  dulce  emoción. 
Emoción. 
A...ayl  Ayï,  si,  si,  si, 
amaremos  la  revolución. 
Volución! 

[El  coro  entra  en  escena.) 

LA  NOIA 

[agafant-se  amb  el  Minyó  i  posant-se  a  ballar) 
Ballem-lo ! 

EL  MINYÓ 

Vinga ! 


TENORS. 

SEGONS. 
TENORS. 

SEGONS. 
TENORS. 

SEGONS. 
TENORS. 

SEGONS. 


RITETA  [ballant  tota  sola) 
Això  m'agrada! 

CORISTA  vmMiE^B. (cantant).  Bella  y  preciosa  mujer. 

CORISTES. 

Ay,  mujer! 

CORISTA  PRIMER. 

Celebremos  la  felicidad. 

CORISTES. 

Licidad. 

CORISTA  PRIMER. 

Y  en  nuestros  labios  beber. 

CORISTES. 

Sí,  beber! 

CORISTA  PRIMER. 

Los  jazmines  de  la  libertad! 

CORISTES. 

LibertadI 

CORISTA  PRIMER. 

Vén  à  mis  brazos,  huri. 

CORISTES. 

Ay,  huri! 

CORISTA  PRIMER. 

Yapuremos  con  tranquilidad. 

CORISTES. 

Quilidad. 

CORISTA  PRIMER. 

Los  albor  es,  si. 

CORISTES. 

Si,  si,  si. 

CORISTA  PRIMER. 

De  la  hermosa  fraterni-nidad. 

CORISTES. 

Ay,  si,  d  beber!  Ay,  si,  à  beber! 

Candor ! 
Candor! 


TOTS  [aplaudint) 
Bravo!  Bravo! 

EL  MESTRE 

Bueno,  prou,  que  tenim  de  guardar  la  veu 
pera  quan  pugi  Don  Prudencio! 

CORISTA  PRIMER 

I  ja  és  segur  que  passarà  per  aquí? 

EL  MESTRE 

No  hi  ha  de  passar,  poca-solta!  Sab  que'l 
Coro  de  los  Amigos  hi  som  en  formació  musi- 

cal,  i  vols  que  no  hi  passi?  Nosaltres  tenim 
veu...  i  vot,  i  ell  hi  compta. 

CORISTA  PRIMER 

I  quina  engegarem? 

EL  MESTRE 

I  quina  hem  d'engegar!  La  mateixa.  Que 
no  sabeu  que  no'n  sabem  d'altra? 

CORISTA  PRIMER 

I  la  de  la  mi-loca? 

EL  MESTRE 

Mi  loca  què? 

CORISTA  PRIMER 

Mi  loca  pasión. 

EL  MESTRE 

Res  de  passions  ni  miloques.  Us  esteu 
aquí  aprop  d'aquets  arbres,  i  encara  no'l 
vegeu  pujar,  arriba,  minyons!,  tots  a  la  una'l 
VaU  de  las  Olas  per  sobre! 

CORISTA  SEGON  [entrant  corrent) 

Ja's  veu  venir!  Ja  puja!  El  poble  Fajuda 
a  pujar! 

SILVESTRE  [a  la  Pona) 

Amaguem  la  noia  fins  el  moment  de  donar 
el  golpa. 

{'L'amaguen.) 

EL  MESTRE 

Som-hi.  Tots  a  formar! 


CORISTA  PRIMER 

Que  engeguem? 


EL  MESTRE 

Vinga! 

(El  coro  arrenca  a  cantar.  A  mig  coro 
entra  Don  Prudencio  a  coll  del  poble, 
i  es  queda  al  fons  de  V escena  esperant 
que  acabin.) 


EL  CORO 

YéUj  vén,  nifía,  si, 
à  la  orilla  de  mi  corazón, 
Corazón. 
Vén,  vente  con  mi, 
fiel  amante  de  clara  ikisión! 
Ilusióní 
Vén,  vén,  fíina,  si, 
à  mis  hrazos  con  dulce  emoción. 
Emoción. 
T  ay,  ay,  si,  si,  si, 
amaremos  la  revolución. 
Volución! 

EL  MESTRE 

Viva  Don  Frudeneio! 

TOTS 

Viva! 

EL  MESTRE 

Viva  el  amigo  del  progreso! 

TOTS 

Viva! 

EL  MESTRE 

Viva  el  redentor  de  la  Idea! 

TOTS 

Viva! 

ESCENA  VIII 
Els  mateixos,  Don  Prudencio  i  poble 

don  prudencio 
Prou!  Prous  vivas! 

EL  MESTRE 

Un  altre  no  més/ Dow  Prudencio.  Viva  el 
Jefe  indiscutible  de  la  soberanía  del  puel·lo! 

TOTS 

Viva! 

DON  PRUDENCIO 

Prou,  i  gràcies,  compane^^os.  No  ving  aquí 
pera  rebre  ovacions  avui.  Ving  pera  passar 
revista  als...  brenadors;  als  meus  fiels  brena-^ 
dors,  i  brindar  amb  ells  en  còs  i  en  ànima! 

EL  MESTRE 

Molt  ben  dit! 

GATUELLES  [donant-li  la  bóta) 

Begui,  Don  Prudencio,  que  s'ho  ha  gua- 
nyat ! 

DON  PRUDENCIO 

Gràcies,  amic.  No  és  sed  de  beure  lo  que 
porto.  És  sed  de  justícia  fraternal! 

RUPIT 

Bien,  salau! 

GATUELLES 

Un  trago  honorari ! 

DON  PRUDENCIO 

Si  és  honorari,  l'accepto. 

{Beu.) 

RUPIT 

Viva  la  beguda  lliure ! 

TOTS 

Viva! 

EL  MESTKE  [mentres  beu) 
Això  és  un  home! 

CORISTA  PRIMER 

Alça,  Pepeta! 

GATUELLES 

Begui,  begui,  que  és  lliberal.  No  ha  passat 
per  csiípjielato. 

DON  PRUDENCio  [doïiant  la  bóta) 

Gràcies,  companys.  Ja  he  begut  prou.  Si 
hagués  de  beure  a  cada  districte  d'aquet  camp 
de  rigualtat,  no  arribaríem  allà  oiít  anem ! 

GATÜELLES 

Doncs  prengui  un  bocí. 

DON  PRUDENCio 

Jo  no  menjo.  Jo  no  menjaré,  políticament 
parlant,  fins  que  haurem  lograt  la  nostra.  Jo 
he  promès  a  Taltar  de  la  Razòn  que  no 

entrarà  aliment  al  meu  Jo  fins  que  la  Revo- 
lució triomfi.  Jo,  veient  menjar  el  poble,  ja'n 
ting  prou.  I  si  us  pogués  donar  la  carn  pera 
que  la  mengéssiu  aquesta  tarda,  i  us  pogués 
donar  la  sang  pera  que  hi  beguéssiu  al  dar- 
rera, la  carn  i  la  sang  us  donaria. 

CORISTA  PRIMFR 

Que  bé  parla ! 

aATUELLES 

És  un  Mira-bou! 

DON  PRUDENCIO 

Jo  no  ving  pera  brenar,  ja  us  ho  dic.  Ving 
pera  veure-vos  i  pera  disfrutar-vos. 

GATUELLES 

Tots  anem  a  la  una,  Bon  Prudencio.  Vint 
mil  homes  que  esperem  el  crid. 

RUPIT 

El  crid  i  els  crids! 

DON  PRUDENCIO 

Molt  bé,  rellamp!  Això  és  lo  que  vui.  Tots 
estar  a  punt  a  Santa  Armonia.  Al  veure  tanta 
germandat,  sïl  plorar  fos  cosa  cívica,  mes  llà- 
grimes lliure-pensadores  caurien  a  sobre  de 

vosaltres.  He  vist  més  de  vint  mil  homes,  tots 
brenant,  tots  celebrant,  tots  abraçant-se'ls  uns 
a  n'els  altres ! 

EL  MINYÓ  (a  la  Noia) 
Ja  sents  lo  que'ns  diuen,  morena! 

DON  PRUDBNCIO 

Tots  caminant  per  les  vies  de  les  grans 
re  vindicacions !  Tots  mirant  cap  el  porvenir! 
I  sent  tants,  i  sent  tant  d'empenta,  ni  una  sola 
punyalada! 

GRAPA 

Perdoni-m  que  digui,  Don  Prudencio,  que 
de  punyalades  no  n'hi  han  hagut,  però  de 
caçoles,  deixi-ho  anar:  se'n  han  romput  algu- 
nes dotzenes. 

DON  PRUDENCIO 

L'expansió  és  la  vida  dels  pobles! 

GRAPA 

És  que  se  les  rompien  pel  cap.  Si  no 
hagués  sigut  que  jo  vigilava,  s'hauria  rom- 
put molta  vajilla. 

DON  PRUDBNCIO 

Si's  romp  alegrament,  que's  rompi! 

GATÜELLBS 

Ben  xafat ! 

RUPIT  {al  Grapa) 
Beu- te  aquest  ou,  senyor  valiente! 

DON  PRUDENCIO 

Què  són  quatre  garrotades,  si  les  garrota- 
des són  fraternes?  És  fer  boca  per  lo  que  vin- 
drà! És  ensajar-se  pera  detenir  la  ola  de  la 
reacció  que  avança.  És  aturar  la  negror  que'ns 
han  de  portar  les  tenebres.  I  que  les  voleu  les 
tenebres?  No! 

GATUELLES 

No! 

DON  PRUDENCIO 

És  clar  que  no !  No  vol  rompre  cadenes  el 
poble?  Sí!  Que's  rompen  plorant  les  cadenes? 
No!  Que  sense  rompre  cadenes  pot  venir  la 
Revoluci<5?  I  cah!  I  en  sense  la  Revolució 
que's  pot  esperar  la  República?  Ni  la  Repú- 
blica ni  ocho  cuartos.  Els  pobles  tenen  lo  que 
volen  si  lo  que  volen  ho  volen!  I  si  ho  volen, 
oh  companys,  vindrà!  Vindrà  la  nostra  Repú- 
blica ! 

SILVESTRE  {a  la  Pona) 
Ara  és  hora.  Treu  la  noia... 

DON  PRÜDENCIO 

Vindrà  d'un  moment  a  Faltre! 

SILVESTRE 

No  s'apuri,  que  ja  és  aquí! 

TOTS  (veient  a  n^en  Silvestre  que  acompanya 
a  Mariagna  per  la  mà) 

Bravo!  Bravo! 

MARIAGNA 

No,  pare!  No  hi  vui  anar! 

SILVESTRE 

Vine,  et  diuen! 

MARIAGNA 

No  vui,  mare! 

SILVESTRE  (fent-se  rotllo) 
Aquí  la  té.  Vegi  si  la  coneix  de  vista. 

DON  PRÜDENCIO 

La  República! 

SILVESTRE 

Prenguin  la  bona  voluntat,  que  no'n  puc 
presentar  de  mellor! 

DON  PRUDENCIO 

Però  això  és  una  sorpresa  genial! 

SILVESTRE  [a  la  Mariagna) 

Treu-te'l  gorro-frigio,  i  saluda.  Aquet  que 
veus  és  D  on  Prudencio. 

DON  PRUDENCIO 

Això  mai!  {Treient-se'l  harret.)  Som  nos- 
altres els  que'ns  tenim  de  descobrir!  Saludem 
aquesta  apoteosis! 

PONA 

Si  és  la  noia  de  casa,  senyor! 

DON  PRUDENCIO 

Pera  mi  és  una  apoteosis.  Deixeu-me-la 
que  vinga  am  mi ! 

SILVESTRE 

Vés-hi,  filla,  que  no  mossega ! 

MARIAGNA 

Em  fa  por! 

DON  PRUDENCIQ 

Jo't  faig  por?  El  que't  té  de  salvar  et  fa 
por?  Que  m'has  près  per  clerical?  Que  no  ho 
sabs  que  jo  t'he  de  dur  a  Taltar  de  la  Santa 
Democràcia?  Que  no  ho  sabs  que  jo  he  de 
posar-te  al  pedestal  de  la  glòria? 

PONA 

No'n  sab  res  ella  de  res  d'això! 

DON  PRUDENCIQ 

Vine,  i  et  donaré  un  caramel·lo! 

PONA 

Això  prou  que  ho  sab! 

DON  PRITDENCIO 

Vine  am  mi,  filla  de  la  llibertat. 

PONA 

I  nostra! 

RUPIT 

Porteu-l'hi  d'una  vegada! 

SILVESTRE  [agafant  a  braç  a  Mariagna 
i  entregant-la  a  Don  Prudencio) 

Aquí  la  té,  com  si  fos  seva! 

TOTS 

Bravo!  Bravo! 

EL  MESTRE 

Vival  pare  fraternal! 

TOTS 

Viva! 

EL  CORO  {posant'Se  a  cantar) 

Yén,  vén,  nina^  si, 
à  la  Grilla  de  mi  corazón.., 
Vén... 

DON  PRUDENCIO 

Espereu,  que  vui  parlar. 

EL  MESTRE 

Alto,  minyons,  que  vol  parlar! 

{El  Mestre  fa  signo  de  que  parin  de  cantar. 
Tots  paren,  menos  dos  o  tres,  que  conti- 
nuen cantant.) 

CORISTA  PRIMER,  SEGON  I  TERCER 
Vén,  vente  con  mi... 

EL  MESTRE 

Alto,  US  dic! 

CORISTA  PRIMER 

Perdoni:  no'ns  podiem  aturar! 

DON  PRUDENCIO 

Sí,  poble :  us  vui  parlar.  Vui  parlar  perquè 
la  paraula'm  surt  dels  llavis  al  veure  Texem- 
ple  d'uns  pares  que,  més  que'ls  pares  d'una 
criatura,  són  pares  de...  la  virtut  laica.  Aquesta 
pobra  criatura,  que  si  no  fos  lo  que  representa 
seria  una  disfreça  seglar,  un  troç  de  carn 
batejada,  un  no-res,  ara  representa'l  Dogma. 
Aquesta  criatura  és  una  ensena,  és  una  ban- 
dera, és  un  pendó.  {Els  pares  plo^^en,)  És  un 
pendó  que'ns  recorda'ls  drets  i  els  devers  de 
l'home,  però  més  els  drets  que'ls  devers.  I  us 
juro  devant  d'aquets  drets,  que  són  les  taules 
de  la  llei  dels  que  no  volem  lleis  de  cap  mena, 
defensar-los  a  totes  hores,  fins  a  caure  mort  o 
ferit  a  devant...  de  mi  mateix.  Sí,  ciutadans, 
ja  no  podem  esperar  més.  La  Revolució  té  de 
venir.  I  si  no  ve,  anem-la  a  cercar,  i  sapiguem 
morir  per  ella ! 

{Aplausos.) 

CORISTA  PRIMER 

Tots  hi  anirem ! 

DON  PRUDENCIO 

Anem-hi ! 

EL  MESTRE 

Tots  estem  a  punt. 

DON  PRUDENCIO 

I  jo  al  devant! 

EL  MESTRE 

Tots  hi  anirem  al  devant! 

EL  NOI  d'horta 

Demano  la  paraula  urgent  pera  parlar. 

{Expectació.) 

DON  PRUDENCIO 

I  pera  què  la  voleu  la  paraula? 

EL  NOI  d'horta 

Pera  sapiguer  si  ho  diu  en  serio  això  de  la 
revolució. 

DON  PRUDENCIO 

I  com  us  atreviu  a  dubtar-ho? 

EL  NOI  d'horta 

Jo  no  dubto:  m'escamo,  i  ho  pregunto. 

DON  PRUDENCIO 

Pregunteu-ho  al  poble. 


KITSINOL 


TOTS 

Sí,  SÍ! 

EL  NOI  d'horta 

I  què  falta  pera  fer-la? 

DON  PRUDBNCIO 

Homes ! 

EL  NOI  d'horta 

Jo'n  faig  un! 

TOTS 

Bravo!  Bravo! 

EL  NOI  d'horta 

Jo'n  faig  un,  vostè'n  fa  un  altre,  i  els 
demés  ja  seguiran,  si  volen! 

DON  PRUDENCIO 

Compto  am  vós! 

EL  NOI  d'horta 

Anem-hi  desseguida. 

DON  PRUDENCIO 

Desseguida,  voleu  dir  ara,  veritat? 

EL  NOI  d'horta 

I  doncs  quan?  En  comptes  de  perdre'l 
temps  fent  xefla,  ja  que  som  més  de  vint  mil 
homes,  anem-hi  ara  mateix,  i  ja  brenarem  en 
estar  llestos! 

GATÜELLES 

e/a,  ja!  I  les  armes? 

EL  NOI  d'horta 

Enc  que  siga  a  cops  de  culleres,  sent  tants ! 

RUPIT 

I  qui  tirarà'ls  tiros,  hereu? 

EL  NOI  d'horta 

Nosaltres,  am  Bon  Prudencio  al  devant, 
i  donarem  l'exemple  als  pusilànimas.  Jo  seré 
víctima,  ja  ho  sé,  però  jo  ja  estic  fet  a  ser-ne 
de  víctima.  A  mi  no'm  ve  d'una  ferida! 

DON  PRUDENCIO 

Parlem-ne!  Parlem-ne,  compaüero! 

EL  NOI  d'horta 

Què  parlar-ne!  Si  no  fem  res  més  que 
parlar-ne!  Si  ja  he  sentit  cent  discursos  dient 

que  hi  hem  d'anar,  i  no  hi  anem  mai.  0  no 
parlar-ne  o  engegar! 

DON  PRUDENCIO 

Que  m'heu  vist  recular  alguna  vegada! 

EL  NOI  d'horta 
I  com  ha  de  recular  si  no  avancem ! 

DON  PRUDENCIO 

Avancen  les  idees. 

EL  NOI  d'horta 

Elles  prou,  però  nosaltres...  ^rme^/ 

DON  PRUDENCIO 

Però  les  seguirem,  viva  Déu!  I  jo  sempre! 

EL  NOI  d'horta 
I  vostè  al  devant,  ja'ns  ho  ha  dit! 

DON  PRUDENCIO 

I  que  tindrien  valor  de  dubtar-ho? 

EL  NOI  d'horta 
Voldria  saber-ho  del  cert! 

DON  PRUDENCIO 

Ho  sabreu  quan  arribi'l  moment,  però  no 

avui.  Avui  és  dia  de  festa  pera'l  poble,  i  la 
revolució  és  dia  de  feina! 

EL  NOI  d'horta 
Què  mellor  festa  que  anar  a  morir! 

RUPIT 

Va  a  parers,  company ! 

EL  NOI  d'horta 
A  morir,  dic! 

DON  PRUDENCIO 

I  quin  empenyo  té  en  anar  a  morir,  aquest 
home! 

SILVESTRE 

Ital! 

RUPIT 

Jo  no  porto  pressa,  noi  gran! 

EL  NOI  d'horta 
Doncs  jo  sí! 

RUPIT 

Com  que  no  teniu  pell  per  perdre,  natu- 
ralment. 

EL  NOI  d'horta 

No'm  queda  pell,  però'm  queda  vergonya! 

RUPIT 

Fuera! 

TOTS 

Fuera!  Fuera! 

RUPIT 

Agafeu-lo ! 

EL  NOI  d'horta 
Agafeu-me,  si  sou  tant  macos! 

RUPIT 

Comencem  la  revolució  per  ell! 

EL  NOI  d'horta  [a  n'el  Rupit) 
Acosta-t,  brètol! 

DON  PRUDENCIO 

Consultem-ho,  ciutadans!  Anem  a  pregun- 
tar a  tots  els  que  brenen  si  estan  a  punt  d'ai- 
xecar-se, i  si'l  sufragi  universal  vota  en  prò, 
aquí'm  teniu  disposat  a  obrir-me  les  venes  pel 
poble  i  donar- vos  la  meva  vida! 

TOTS 

Bravo!  Bravo! 

EL  NOI  d'horta 

Protesto! 

DON  PRUDENCIO 

Voleu  que  r anem  a  consultar  el  poble? 

UNS 

Sí!  Sí! 

UNS  ALTRES 

No!  No! 

DON  PRUDENCIO 

Queda  aprovat!  Apa,  poble!  A  la  consulta! 

( El  poUe's  carrega  a  coll  a  Bon  Prudencio, 
Uns  criden  vivas  i  altres  Fuera!  Grans 
laralles  i  confusió.  Mentres  se'n  van, 
am  les  empentes  fan  caure  a  la  Ma- 
riagna.) 

EL  MESTRE 

Viva  la  fraternitat! 

RUPIT 

Vivalsí  juerga! 

EL  MINYÓ 

FlímIaPepa! 

PONA 

La  noia!  La  noia!  Aont  és  la  noia? 

EL  coRO  [anant-se' n) 
Yén,  vén,  üifía,  si, 
à  la  orilla  de  mi  corazón.,.,  etz. 

PONA 

Silvestre,  que  hem  perdut  la  noia!  La 
noia! 

EL  NOI  d'horta 
[entrant  la  Mariagna  al  braç) 
No  l'heu  perduda,  però  l'han  trepitjada! 
Aquet  personal  és  aixís:  quan  no  tenen  raó, 
trepitgen ! 

PONA 

Noia,  què  tens,  filla  meva? 

EL  NOI  d'horta 
No  res.  El  susto.  [Entregani-la  a  la  seva 
mare.)  Teniu.  Guardeu-la  pera  mellor  ocasió. 

EL  mestre  [desde  lluny) 
Viva  la  fraternitat ! 

TOTS 

Viva! 


EL  NOI  d'horta 

Poca-soltes!  La  revolució  no's  fa  am  xefles: 
la  revolució's  fa  anant  a  estudi! 


Tbló 

El  Pueblo  gris.  Traducció  de  G-.  Martínez  Sierra. 
El  Místico.  Traducció  de  J.  Dicenta.  (2.^  edició). 
Hojas  de  la  vida.  Traducció  d'E.  Chavarri. 
El  Prestidigitador.  Traducció  de  Yital  Aza. 
Pàjaros  de  barro.  Traducció  de  G.  Martínez  Sierra 
Buena  gente.  Traducció  de  G.  Martínez  Sierra. 
La  alegria  que  pasa.  Traducció  de  Yital  Aza. 
Hojas  de  la  vida.  Traducció  de  M.  Sarmiento. 
La  Fea,  El  enfermo  crónico.  Traducció  de  G.  Martí 
nez  Sierra. 

Buena  gente.  El  buen  policia.  Traducció  de  a.  Martí- 
nez Sierra. 

La  eterna  canción.  Traducció  de  Gasto  Yavaloyes. 
L'alegresse  qui  passe.  Traducció  de  Màrius  Anché. 

(Mercure  de  Erance). 
Cigarras  y  Hormigas.  Traducció  de  G-.  Martínez  Sierra. 

(Kenacimiento). 
II  Jardino  abandonato.  Traducció  de  Yittorio  Picca. 

(Art  et  Labor). 


EDICIONS  POPULARS 

Anant  pel  món.   Ptes,  1  (Agotada) 

El  Místic.  (4.»  edició).   .....  ^  ^ 

Oracions.  Am  música  d'E.  Morera.  >  1  (Agotada) 

Fulls  de  la  vida.  .......  ^  1  (Agptada) 

Els  Jocs  Florals  de  Canprosa  .    .  ^  1 

El  bon  policia   ^  ^ 

Monòlegs   ^  * 

La  bona  gent  ,    .    .    .  >  1 

Tartarín  de  Tarascó.  D'A.  Daudet. 

(Quart  miler)   ^  ^ 

El  pati  blau.   >  1 

El  poble  gris   "  ^ 

La  Mare.  (2.*  edició).  (Onzè  miler).  >  1  (Agotada) 

L'alegria  que  passa   *  1 

La  «Merienda»  fraternal ....  »  1 

L*Heroe  ,   ^  ^ 

Llibertat !  >  ^ 


